Japan Asuya Kawn 2030 Shing Ndu Shi Yang Shata Jan De Masha Shalun Na Lam Tsun
Lamu ganghkau sawk sagawn lam hte seng nna ya aten Mungkan Mungdan law law gaw shingjawng hkat nga ai re, grau nna gaw hpaji nnan chyinghka paw lu na hte Milky way Galaxy makau htingbu Galaxy ni mung naw nga ai lam hpe naw sawk sagawn ra nga ai.
Japan lamu ganghkau sawk sagawn hpung (JAXA) kaw nna lamu ganghkau bungli masing nnan ndau da ai hta 2030 shaning laman Shata Jan (Moon) de masha dat dat lu hkra tsun ndau da ai re, JAXA gaw 2025 shaning hta Amrikan lamu ganghkau sawk sagawn hpung NASA kaw nna Mars de masha shalun na matu Shata Jan a orbit kaw Air Space shachyaw ai bungli hta shawng shanglawm nhtawm technology hpaji garan gachyan, hkaja la nna Shata Jan de masha sa ai magam bungli hpe tau hkyen sa wa na re nga nna JAXA tsun da ai hpe chye lu ai.
NASA hte Lamu ganghkau uhpung law law gaw 2020 ning hpang daw hta Mars de masha dat lu hkra yaw sing nga ai re, lai wa sai March shata hta mung Amerikan Gumsan Magam Donald Trump kawn 2033 shaning hta Mars de masha shalun nna sawk sagawn bungli galaw na matu Congress rapdaw kaw sen htu da sai re hpe chye lu ai.
kac_Latn kac_Latn kac_Latn kac_Latn